AQSh prezidenti Barak Obama 18 dekabr kuni Oq uyda yillik matbuot anjumanini o‘tkazadi, deya xabar bermoqda Reuters. Obama jurnalistlar bilan muloqot olib borganidan so‘ng 2 dekabrda otishma sodir etilgan Kaliforniyaning San-Bernardino shahriga yo‘l oladi. Prezident halok bo‘lganlarning oilalari bilan birma-bir uchrashadi.Oq uyning rasmiy vakili Josh Ernestning so‘zlariga ko‘ra, shundan so‘ng Obama Gavayiga qishki ta’tilni o‘tkazish uchun otlanadi. Eslatib o‘tamiz, 2 dekabr kuni Kaliforniya shtatining San-Bernardino shahrida joylashgan imkoniyati cheklangan kishilar markazi hududida otishma sodir etilgan edi. Natijada 14 kishi halok bo‘lgan, 17 kishi jarohatlangan.